ΓΡΑΠΤΗ ΕΡΩΤΗΣΗ E-0023/03

υποβολή: Yves Pitrasanta (Verts/ALE), Marie Isler Bguin (Verts/ALE),Renzo Imbeni (PSE), Catherine Guy-Quint (PSE), Harlem Dsir (PSE),Alonso Puerta (GUE/NGL), Grard Onesta (Verts/ALE),Francis Wurtz (GUE/NGL), Alejo Vidal-Quadras Roca (PPE-DE),Charles Tannock (PPE-DE), Daniel Cohn-Bendit (Verts/ALE),Monica Frassoni (Verts/ALE), Giuseppe Di Lello Finuoli (GUE/NGL),Pedro Marset Campos (GUE/NGL), Alexander de Roo (Verts/ALE),Didier Rod (Verts/ALE), Danielle Auroi (Verts/ALE), Paul Lannoye (Verts/ALE),Bart Staes (Verts/ALE), Caroline Jackson (PPE-DE), Struan Stevenson (PPE-DE),Theodorus Bouwman (Verts/ALE), Armando Cossutta (GUE/NGL),Nuala Ahern (Verts/ALE), Jan Wiersma (PSE)και Robert Goodwill (PPE-DE) προς το Συμβούλιο

(20 Ιανουαρίου 2003)

Θέμα: Κοινοτικές ενισχύσεις και παρεμβάσεις για τα θύματα του Τσερνομπίλ

Η έκρηξη του πυρηνικού αντιδραστήρα στο Τσερνομπίλ το 1986 αποτελεί το πιο σοβαρό μη-πολεμικό πυρηνικό ατύχημα στην Ιστορία, που μας άφησε μια τρομακτική και καταστροφική ραδιενεργό κληρονομιά η οποία θα μας ακολουθεί για αρκετούς αιώνες ακόμα. Οι Ευρωπαϊκές χώρες που επλήγησαν περισσότερο ήταν η Ουκρανία και κυρίως η Λευκορωσία, ήδη ταλαιπωρημένες από μια δύσκολη οικονομική, κοινωνική και πολιτική μετάβαση.

Στα αναρίθμητα θύματα μεταξύ των κατοίκων που δέχθηκαν την ακτινοβολία και τους 600 000 ανθρώπους των ειδικών μονάδων καθαρισμού που μετέβησαν στον τόπο αυτής της τραγωδίας της βιομηχανικής περιόδου, έρχονται τώρα να προστεθούν όσοι αναγκάστηκαν να διαμείνουν στην περιοχή ή να επιστρέψουν σε αυτήν, λόγω οικονομικών πιέσεων ή πολιτικού σκοταδισμού.

Αόρατα και ωστόσο πανταχού παρόντα, το καίσιο 137 και το στρόντιο 90, ραδιονουκλεΐδια των οποίων η ημιζωήπολογίζεται περίπου στα 30 χρόνια, εμποτίζουν σταθερά το 5 % του εδάφους της Ουκρανίας και το 23 % της Λευκορωσίας, που η οικονομική αβεβαιότητα κι η ανάγκηποχρεώνουν τους κατοίκους των περιοχών αυτών να τα καλλιεργούν οι ίδιοι προκειμένου να ζουν με αυτάρκεια. Το φαινόμενο αυτό συνδέεται ήδη με πανδημία καρκίνων του θυρεοειδούς, λευχαιμιών, γενετικών δυσμορφιών· μια πρωτοφανής οικολογική γενοκτονία πουπερβαίνει τις οικονομικές,γειονομικές και ιατρικές δυνατότητες απλών κρατών, πολλώ μάλλον δε κρατών που δημιουργήθηκαν με τη διάλυση της Σοβιετικής Ένωσης. Οι επιστήμονες προειδοποιούν πως τα χειρότερα έπονται σε ό,τι αφορά τις οικολογικές επιπτώσεις στα οικοσυστήματα και τα παθολογικά κατάλοιπα για αυτές τις γενεές του Τσερνομπίλ.

Μεταξύ των επιστημόνων αυτών, ο καθηγητής V.B. Nesterenko(1), διευθυντής του Ανεξάρτητου Ινστιτούτου Ραδιολογικής Προστασίας Belrad της Λευκορωσίας, συνεχίζει τις πρωτοποριακές του έρευνες για την πυρηνική παθολογία, και επενδύει όλες του τις προσπάθειες και τα πενιχρά μέσα που διαθέτει το ινστιτούτο του για να αναπτύξει την ιατρική παρακολούθηση και θεραπείες για τους πληθυσμούς των μολυσμένων περιοχών, παρά τις πολυάριθμες δυσκολίες και εξαναγκασμούς που μαστίζουν τη Λευκορωσία.

Η Επιτροπή, αντιμέτωπη με ένα τέτοιο ανθρώπινο δράμα και μια τέτοια πρόκληση αναγκών και μέσων, αναγνωρίζει άραγε πως η πολιτική συγκυρία στη Λευκορωσία δεν θα μπορούσε σε καμία περίπτωση να δικαιολογήσει μια παραίτηση ή ακόμα μια αποδέσμευση από το χρέος της Ένωσης για ανθρωπιστική και ιατρική βοήθεια προς αυτόν τον Ευρωπαϊκό λαό, αλλά αντιθέτως καλεί σε μια ενδυνάμωση των προσπαθειών και της παρουσίαςπέρ αυτού του τυραννισμένου λαού και των ανεξάρτητων επιστημόνων και ιατρικού προσωπικού·

Σε τι είδους συστάσεις σχεδιάζει να προβεί το Συμβούλιο προς την Επιτροπή για ναποστηρίξει το Ινστιτούτο Belrad και τον διευθυντή του, καθηγητή Nesterenko, κατόπιν των κατευθυντήριων γραμμών που χάραξε ο προηγούμενος Πρόεδρος του, κ Aznar(2);

Για ποιο λόγο το Συμβούλιο δεν μπόρεσε να αναπτύξει ένα πρόγραμμα θεραπευτικής διαμονής σε ιατρικές και νοσοκομειακές μονάδες της Ε.Ε. για τα παιδιά από την Λευκορωσία, την Ρωσία και την Ουκρανία·

(1) http://www.fortunecity.com/boozers/vines/860/indexfr.htm.

(2) Πρέπει να χρησιμοποιήσουμε το πρόγραμμα TACIS για να αντιμετωπίσουμε τις επιπτώσεις της τραγωδίας του ατυχήματος του Τσερνομπίλ. Αυτές οι δράσεις (TACIS) πρέπει να διεξαχθούν σε επίπεδο κοινωνίας πολιτών, καθώς η παρούσα κατάσταση των διμερών σχέσεων μεταξύ της Ευρωπαϊκής Ένωσης και της Λευκορωσίας δεν επιτρέπει τηνλοποίηση ενεργειών ή προγραμμάτων Συνεργασίας με την Κυβέρνηση ή την Διοίκηση της Λευκορωσίας (30 Απριλίου 2002).

Απάντηση

(8 Μαΐου 2003)

Το Συμβούλιο σημειώνει ότι οι συνέπειες της καταστροφής του Τσερνόμπιλ εξακολουθούν ναφίστανται στην Ουκρανία και τη Λευκορωσία. Η ΕΕ παρέσχε τη συνδρομή της στις χώρες αυτές και στους πληθυσμούς τους κατά τη διάρκεια των περασμένων ετών και διατηρεί τη δέσμευσή της να προσφέρειποστήριξη και συνδρομή στην κοινωνία των πολιτών της Λευκορωσίας.

Ωστόσο, εκτός εάν ένα σημαντικό άνοιγμα των αρχών της Λευκορωσίας προς τον εκδημοκρατισμό αποτελέσει βάση για αναθεώρηση των συμπερασμάτων του Συμβουλίου Γενικών Υποθέσεων του 1997, η παρέμβαση της ΕΚ θα συνεχίσει να εστιάζεται στην κοινωνία των πολιτών, την κατάρτιση και την εκπαίδευση και σε ανθρωπιστικά προγράμματα που έχουν σχέση με τις επιπτώσεις του Τσερνόμπιλ στην περιοχή του Γκόμελ.

Με το πνεύμα αυτό συμπαράστασης προς τον λαό της Λευκορωσίας η Επιτροπή χρηματοδοτεί επί του παρόντος πρόγραμμα για την αντιμετώπιση των επιπτώσεων της καταστροφής του Τσερνόμπιλ επί των πλησίου του Τσερνόμπιλ πληθυσμών της Ουκρανίας και επί των δύο γειτονικών χωρών, Ρωσίας και Λευκορωσίας, το πρόγραμμα Βιώσιμη Ανάπτυξη των περιοχών που έχουν πληγεί από την καταστροφή του Τσερνόμπιλ και έχει αποφασίσει να εκπονήσειπέρ της Λευκορωσίας έγγραφο στρατηγικής για τη χώρα και το ενδεικτικό πρόγραμμα TACIS (τεχνικής βοήθειας στην Κοινοπολιτεία Ανεξαρτήτων Κρατών) για την περίοδο 2004-2006. Αυτό θα ετοιμαστεί εφέτος για ναποβληθεί προς γνωμοδότηση σε συνεδρίαση της Επιτροπής TACIS το καλοκαίρι ή έως αρχές του φθινοπώρου.

Το Συμβούλιοπενθυμίζει, περαιτέρω, ότι ορισμένα κράτη μέλη της ΕΕ παρέχουν επίσης διμερή συνδρομή στη Λευκορωσία ιδίως μέσω μιας παιδιατρικής κλινικής ειδικευμένης στον καρκίνο και ενός ορφανοτροφείου, και ότι η θέση της ΕΕ όσον αφορά τις αρχές της Λευκορωσίας δεν εμποδίζει ιδιωτικές πρωτοβουλίες ανάπτυξης της ανθρωπιστικής βοήθειαςπέρ του πληθυσμού της Λευκορωσίας.